Bens Volless
Bens Volless (angļu: Ben Camey Wallace; dzimis 1974. gada 10. septembrī Vaithallē, ASV) ir amerikāņu basketbolists, spēlē spēka uzbrucēja un centra pozīcijās, bijis ASV basketbola izlases dalībnieks. Pašlaik (2013) ir bez kluba. Četras reizes ir ieguvis NBA sezonas balvu kā labākais spēlētājs aizsardzībā (tas ir līgas rekords, ko B. Volless dala ar Dikembi Mutombo). 2003.—2004. gada NBA sezonas čempions. Kopā ar ASV izlasi ir izcīnījis 6. vietu 2002. gada Pasaules čempionātā.